Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11419

b) Az emelt szinten létesített helikopter repülőtér vagy leszállóhely területén kívül levő összes akadály felett a függőleges biztonsági távolság legalább 10.7 méter (35 láb). Akadálynak tekintendő az a tárgy, amelynek távolsága a repülési pályától kevesebb mint 30 méter vagy a forgószárnyas légijármű teljes hosszának másfélszerese (1.5x) – amelyik a nagyobb érték. 4.2.2 Kezdeti emelkedés 4.2.2.1 A forgószárnyas légijármű felszállósúlya (tömege) olyan legyen, hogy a felszállás utáni meghatározott ponton bekövetkező kritikus hajtómű meghibásodás esetében az emelkedési pálya VFR üzemeltetés esetében legalább 10.7 méter (35 láb), IFR üzemeltetés esetében pedig 10.7 méter (35 láb) és ezen felül (+) 0.01 DR függőleges biztonsági távolságot biztosít az emelkedési pályán levő összes akadály felett. 4.2.2.2 Akadálynak tekintendő az a tárgy, amelynek oldalirányú távolsága a tervezett repülési pálya alatt a felszínen levő legközelebbi ponttól kevesebb mint 30 méter vagy a forgószárnyas légijármű teljes hosszának másfélszerese (1.5x) – amelyik a nagyobb érték – és ezen felül a következő érték: 0.10 DR nappali VFR üzemeltetés 0.15 DR éjszakai VFR üzemeltetés 0.30 DR elektronikus irányvezetéssel nem rendelkező IFR üzemeltetés 0.15 DR elektronikus irányvezetéssel rendelkező IFR üzemeltetés 0.10 DR ILS vagy MLS rendszerrel működő IFR üzemeltetés esetében. Kivételt képeznek azok az akadályok, amelyek a következő távolság értéken kívül helyezkednek el:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes